വീട്ടമ്മയെ മുങ്ങിമരിച്ച നിലയില് കണ്ടെത്തി കറുകച്ചാല്: വീട്ടമ്മയെ തോട്ടില് മുങ്ങിമരിച്ച നിലയില് കണ്ടെത്തി. ചന്പക്കര ഞാലിയാംകുഴി പറന്പില് പരേതനായ രാജേന്ദ്രന്റെ ഭാര്യ സരസ്വതി 70 യാണ് മരിച്ചത്. ഇന്നലെ രാവിലെ 10.30ന് ആനക്കല്ലുങ്കല്മാന്തുരുത്തി റോഡില് കാവുംനട ഭാഗത്തെ വീടിനു സമീപം മാന്തുരുത്തി തോട്ടിലാണ് സരസ്വതി കുളിക്കാനിറങ്ങിയത്. ഏറെ വൈകിയും കാണാതായപ്പോള് അയല്പക്കത്തെ വീട്ടില് പോയതാകാമെന്നു വീട്ടുകാര് കരുതി. പിന്നീട് വൈകുന്നേരം നാലിന് കടവിനു സമീപത്തുനിന്നും 300 മീറ്റര് അകലെ നാട്ടുകാരാണ് മൃതദേഹം കണ്ടത്. കാല്വഴുതി വെള്ളത്തില് വീണതാകാമെന്നു കുരുതുന്നു. കറുകച്ചാല് പോലീസ് സ്ഥലത്തെത്തി മേല് നടപടി സ്വീകരിച്ചു. മക്കള്: ശിവകുമാര്, സോമകുമാര്. മരുമക്കള്: രത്നമണി, സുധാമണി. ശവസംസ്ക്കാരം പിന്നീട്.